Downloaded from YTS.MX
Official YIFY movies site: YTS.MX
SZO je danes COVID-19 razglasila za pandemijo.
Izdajam odredbo "ostanite doma, ostanite varni".
Skoraj vsem prebivalcem ukazuje,
naj preprosto ostanejo doma.
Od nocoj naprej velja preprosto navodilo.
Ostati morate doma.
Marec 2020. Smrtonosni virus se širi po vsem svetu.
ČE LAHKO, OSTANITE DOMA
Naše življenje se je čez noč ustavilo.
A ko smo se ustavili,
se je naš naravni svet začel izjemno spreminjati.
Čistejši zrak.
Čistejše vode.
Živali pa uspevajo tako, kot niso že desetletja.
Od začetka zaprtja smo snemali na petih celinah…
in zabeležili izjemen odziv narave.
Od velikanov oceana, ki na nov način komunicirajo z mladiči…
In gepardov, ki so spremenili možnosti za preživetje svojih mladičev…
Zanjo je to najboljši čas, da postane mati.
Do ogroženih pingvinov z rekordno gnezditveno sezono.
To je enkratna priložnost pokukati v življenja in svetove divjih živali
ter si ogledati, kako so videti stvari brez našega vmešavanja.
Globalni eksperiment, epskih razsežnosti.
To je leto, ko se je Zemlja spremenila.
PRIPOVEDUJE DAVID ATTENBOROUGH
Mnogi smo kmalu po zaprtju javnega življenja opazili tišino.
Potem ko se je hrup prometa po svetu zmanjšal za 70 odstotkov,
je slišati nove zvoke…
...ptičje petje.
SAN FRANCISCO ZDA
3,3 MILIJONE PREBIVALCEV
Tile beloglavi vrabonadi
se na tišino prilagajajo z osupljivim početjem.
Ker živijo v senci mostu Golden Gate,
njihovo petje zadušijo zvoki avtomobilov.
Ker je promet v San Franciscu zdaj na najnižji ravni vse od 50-ih let,
so raziskovalce presenetili novi toni v njihovem paritvenem klicu…
Upamo, da bodo imele ptice najboljšo gnezditveno sezono v zadnjih letih.
Ni pa se zmanjšal samo hrup.
Neverjetno se je zmanjšala tudi onesnaženost zraka po svetu.
V samo nekaj dneh
je bila kakovost zraka v Los Angelesu najboljša v zadnjih 40 letih.
Na Kitajskem se je raven toksinov v ozračju prepolovila.
V Indiji, ki je med najbolj onesnaženimi državami na svetu…
se je že po 12 dneh ustavitve javnega življenja…
DŽALANDHAR – INDIJA MILIJON PREBIVALCEV
…pokazala osupljiva sprememba.
Sedeli smo za mizo in zajtrkovali,
ko je prihitel moj oče.
ANŠUL ČOPRA
Rekel je: "Pridi gor. Gore se vidijo."
Amaterski fotograf Anšul hiti,
da bi videl, zakaj tolikšno vznemirjenje.
Ljudje stojijo na strehah in govorijo:
"Vau, gore, gore."
Obstal sem in jih zagledal.
Nebo se je zjasnilo in prvič v življenju
vidimo Himalajo.
Več kot 200 kilometrov stran
je najvišja gorska veriga na svetu,
ki je bila 30 let skrita za smogom,
nenadoma vidna.
Nisem verjel očem.
Za vsem tem onesnaženjem, je bila Himalaja ves čas tam.
Anšulova fotografija je obkrožila svet.
To je slikovita ilustracija,
kako je Zemlja v trenutku, ko smo se ustavili, spet zadihala.
Zaustavitev se je raztegnila v tedne.
ŠTIRI TEDNE
Prepoved potovanj pa je naše gibanje še bolj omejila.
Odpovejte načrtovane počitnice.
Število potnikov in rezervacij se je znižalo.
Letalskih potovanj tako rekoč ni.
Po vsem svetu so se zmanjšala za 90 odstotkov.
Aprila 2020
je bilo 114 milijonov mednarodnih turistov manj
kot istega meseca lani.
Španijo je prej obiskalo več kot sedem milijonov turistov, zdaj pa nič.
FLORIDA – ZDA 22 MILIJONOV PREBIVALCEV
Floridske plaže, običajno polne turistov med spomladanskimi počitnicami…
so opustele.
Je za eno od ogroženih morskih bitij to lahko priložnost,
da se bolj razmnoži?
Samice morskih želv se vsake dve ali tri leta vrnejo
na obale, kjer so se same izvalile,
da odložijo svoja jajčeca.
Število želv se je po svetu močno zmanjšalo,
deloma zato, ker so se obotavljale obiskati čedalje bolj obljudene plaže.
Toda letos…
je drugače.
Naš snemalec, ki sodeluje z lokalnimi raziskovalci,
ima srečo, da lahko snema na plaži Juno…
na enem najgostejših gnezdišč glavatih karet na svetu.
Ob začetku sezone gnezdenja
lahko samica prvič v življenju
v miru odloži jajčeca.
V naslednjih tednih
na stotine želvjih samic počne enako.
Že dolgo domnevamo, da ima dejavnost človeka
velik vpliv na razmnoževanje želv.
A tokrat lahko znanstveniki prvič natančno izmerijo
razsežnost tega vpliva.
Ta ekipa znanstvenikov vsako jutro
prešteje želvje sledi, ki vodijo h gnezdu.
V zadnjih desetih letih
se je povprečna uspešnost gnezdenja glavatih karet
znižala na zgolj 40 odstotkov.
So zdaj uspešnejše, ko imajo obalo samo zase?
Ko so plaže za ljudi zaprli,
se je to število povzpelo na 61 odstotkov, kar je največ do zdaj.
RAZISKOVALEC ŽELV
To je dramatično izboljšanje.
Vsako dodatno gnezdo pomeni še okoli sto mladičkov,
od katerih lahko vsak postane zmožen razmnoževanja.
Na zaprtih plažah lahko te živali počno,
kar počnejo že milijone let,
a uspešneje, kot v prisotnosti ljudi.
Šest tisoč kilometrov stran,
na zahodni obali Amerike…
nova tišina pod valovi ponuja priložnost
za velikane oceana.
JUGOVZHODNA ALJASKA ZDA
1,3 MILIJONA OBISKOVALCEV LETNO
Vsako leto se več kot deset tisoč kitov grbavcev
s Havajev poda…
v te zalive na Aljaski, da bi se nahranili.
Običajno bi si morali te vode deliti
z ladjami, ki vsako leto pripeljejo milijon obiskovalcev.
A ker so vsa križarjenja odpovedana,
je pod vodo 25-krat bolj tiho.
V tej tišini so znanstveniki s pomočjo podvodnih mikrofonov
posneli neverjetne spremembe.
Kiti grbavci se med seboj pogosteje pogovarjajo.
In na nove načine.
Bilo je vznemirljivo in ganljivo…
RAZISKOVALKA KITOV
…slišati dolge vokalne izmenjave med kiti.
Najprej eden, potem še mati in mladič.
Tega do zdaj še nisem slišala.
Zamislite si, da se želite pogovarjati s prijatelji
v natrpanem baru.
Težko je in vpiti moraš.
RAZISKOVALKA KITOV
Če pa sedite v mirni kavarni,
kjer ni veliko hrupa,
imate lahko izčrpnejši in produktivnejši pogovor.
Nekaj pa je še bolj presenetljivo.
Zdaj lahko kiti brez motenj komunicirajo na velike razdalje.
Nekatere matere, kot je tale, mladiče puščajo same.
Zelo redek pojav.
Zdaj gre lahko iskat hrano vedoč,
da lahko sliši mladiča, če jo bo potreboval.
Doječa mati mora kar največ jesti,
najboljši način pa je skupinski lov z drugimi odraslimi kiti.
Kiti se potapljajo…
izpuščajo krožne oblake mehurčkov…
in ribe zganjajo v jate...
preden jih na tisoče začnejo goltati.
To je eden največjih spektaklov narave.
Pomirjene s tišino,
se samice kitov grbavcev na ta način lahko pogosteje združujejo.
Letos imajo oceane zase.
Počnejo, kar hočejo, kjer hočejo in kadar hočejo.
V minulih letih
je samo sedem odstotkov mladičev doseglo odraslo dobo.
Letos pa obstaja možnost, da jih preživi veliko več.
Po nekaj težkih letih, ko je kitom trda predla...
RAZISKOVALKA KITOV
…jim je pandemija pomagala, ko so to najbolj potrebovali.
Sprememba v hrupu oceanov pa ni omejena le na Aljasko.
V prvih treh mesecih zaprtja se je ladijski promet po svetu zmanjšal za 17 %
in izboljšal življenje živali v oceanih.
ZALIV HAURAKI NOVA ZELANDIJA
Delfini ob novozelandski obali
so potrojili obseg medsebojne komunikacije.
MORJE SALISH KANADA
Raziskovalci v Vancouvru so zabeležili štirikratno zmanjšanje ladijskega hrupa,
kar kitom ubijalcem omogoča
učinkovitejšo uporabo sonarja za lov.
Pandemija traja že tri mesece.
TRIJE MESECI
V Združenih državah skoraj polovica delovne sile dela od doma.
Po vsem svetu pa je zaprta četrtina podjetij.
Bari, restavracije in kavarne ostajajo zaprti.
Vsi trgovci na drobno so v glavnem zaprti.
Trenutno se zdi zapuščeno. Kot da ne bi bilo nikogar.
V večjih mestih po svetu
so se obljudena območja zmanjšala za več kot 90 %.
Urbana središča so skoraj povsem opustela
in priča smo izjemnim prizorom
živali, ki skušajo izkoristiti življenje v mestu.
SAINT LUCIA JUŽNA AFRIKA
Povodni konj na poti na bencinsko črpalko.
TEL AVIV IZRAEL
Šakali uživajo v lokalnem parku.
SANTIAGO ČILE
Celo puma se potika po pločniku.
Ena žival pa se na zapuščene urbane kraje privaja
še posebej domiselno.
NARA JAPONSKA
13 MILIJONOV OBISKOVALCEV NA LETO
Mesto Nara je dom jelenov sika
že najmanj 1300 let.
Večino travnikov, na katerih so se pasli,
so pozidali.
Toda te, sicer sramežljive živali, so našle rešitev.
Jelen se je pridružil 13 milijonom letnih obiskovalcev templja v Nari…
in ugotovil, da bo s spoštljivim vedenjem…
nagrajen z okusnimi priboljški.
Krekerji iz riževih otrobov so postali bistven del njihove prehrane.
Toda pandemija je to spremenila.
Njihov najljubši kraj za prehranjevanje je čez noč izginil.
Brez ljudi tudi krekerjev ni.
Bati se je, da bodo jeleni stradali.
Toda starejši jeleni imajo načrt.
Skupino vodijo izven območja templja.
Točno vedo, kam grejo.
Napotili so se po glavni cesti…
globoko v betonsko džunglo mesta.
A kje bodo v tej urbani širjavi našli hrano?
Po poldrugem kilometru hoje…
se skupina ustavi.
Ta skromna zaplata trave je bila nekoč del njihovih pašnikov.
Neverjetno, a starejši jeleni
so si zapomnili kraj, kjer so se nekoč prehranjevali.
Ponuja jim vse, kar potrebujejo:
svežo travo, listje in zelišča.
V naslednjih tednih
se pasejo po preostalih zaplatah zemlje.
Odsotnost ljudi ima še eno prednost.
Znanstveniki so ugotovili, da so zaradi nove prehrane ne le bolj zdravi…
ampak je zaradi manj obiskovalcev tudi manj plastičnih odpadkov,
ki lahko jelena usmrtijo.
Tudi ko se zdi, da naša prisotnost živalim koristi…
jim je v številnih primerih bolje brez nas.
Od kjerkoli smo se v štirih mesecih umaknili…
BUENOS AIRES 15,2 MILIJONA PREBIVALCEV
…naš umik živalim in rastlinam ponuja nove možnosti.
V Argentini…
običajno sramežljive kapibare
plenijo po urejenih vrtovih tega bogatega predmestja…
zgrajenega na njihovih nekdanjih mokriščih.
Nič jim ne bo preprečilo, da si vzamejo, kar je bilo nekoč njihovo.
No…
Skoraj nič.
Dlje ko smo odsotni, drznejše postajajo živali.
Ker je sezona safarijev v Afriki odpovedana…
MPUMALANGA 4,2 MIO OBISKOVALCEV LETNO
…tukajšnji smrtonosni lovec spreminja pravila.
Tale luksuzna koča je prazna.
A ni minilo dolgo, ko so jo naselili novi gostje.
Zamorske mačke so si rezervirale prostor ob bazenu.
Antilope in volovske antilope
pa so si privoščile solatni bar.
Nedaleč stran…
je odrasel leopard.
Prihod tega običajno nočnega lovca podnevi
je resnično presenečenje.
Tudi za našo ekipo.
Bodite pri miru.
SNEMALEC DIVJIH ŽIVALI
V življenju me je že bilo strah, tako zelo pa še ne.
V Afriki
so leopardi na račun ljudi izgubili več kot 60 % svojega teritorija,
zato je lov vedno večji izziv.
Toda tu, brez gostov,
je leopard začutil priložnost
in svoje vedenje povsem spremenil.
Loviti je začel podnevi.
Poskusiti bo moral večkrat...
a kmalu…
njegova nova strategija…
obrodi sadove.
Število leopardov v Afriki
se je v zadnjih letih zmanjšalo za več kot 30 odstotkov.
A ker je med zaprtjem v celoti izkoristil samopostrežni bife,
gre temu leopardu odlično.
To je postal njegov prostor. Njegovo zasebno kraljestvo.
Od začetka pandemije je minilo šest mesecev.
ŠEST MESECEV
Do septembra ima več kot 40 držav še vedno v veljavi ukrepe,
ki več kot trem milijardam ljudi omejujejo dejavnosti.
Množična zbiranja,
vključno s športnimi dogodki, koncerti in festivali,
ne bodo mogoča, dokler ne dobimo zanesljive preventive, kot je cepivo.
Medtem ko se prilagajamo novim pogojem,
se narava še naprej obnavlja.
GANGES INDIJA
V reki Ganges v Indiji
je za 80 odstotkov več kisika.
ATLANTSKA OBALA MAROKO
Na afriški atlantski obali
pa je prej slaba čistoča vode postala odlična.
Naša manjša prisotnost traja dovolj dolgo,
da ima od tega korist nova generacija živali.
CAPE TOWN JUŽNA AFRIKA
4,7 MILIJONA PREBIVALCEV
Na obali Južne Afrike
so na jutranji poti novi ponosni starši.
Afriški pingvini.
Dom so si ustvarili čisto poleg nas.
V paritvenem obdobju gredo vsako jutro lovit ribe.
Njihovi mladiči so zelo zahtevni.
Vsak dan morajo pojesti rib za 15 odstotkov svoje teže.
K sreči so afriški pingvini zelo učinkoviti lovci.
Potopijo se lahko do 80 metrov globoko,
kjer se bašejo z jatami rib in lupinarjev.
Težava pa je ulov prinesti lačnim mladičem.
Prejšnja leta so bile te plaže polne ljudi.
Ko so se pingvini želeli vrniti z ribolova,
so bile njihove poti zaprte.
Večina jih je do večera čakala blizu obale...
ko so se množice odpravile domov.
Letos pa je plaža opustela.
Pingvini so opustili svojo staro rutino
in se po nekaj urah v morju vračajo
s polnim trebuhom rib za mladiče.
In ker je sonce še visoko, se lahko spet vrnejo v morje.
Mladiči so zdaj nahranjeni dvakrat ali celo trikrat na dan.
Ne le, da so bolj zdravi in hitreje rastejo,
ampak veliko družin, kot je ta, uspešno redi dvojčka.
Dobrim novicam pa še ni konca.
Čez nekaj tednov
bodo nekateri starši dobili nove mladiče,
kar se tu ni zgodilo že več kot deset let.
Dolgo smo mislili, da pingvini in ljudje tukaj
dobro sobivajo.
Toda v resnici smo jim življenje otežili.
Ker se je število pingvinov v Južni Afriki
v zadnjih 30 letih zmanjšalo za skoraj 70 odstotkov…
potrebujejo vso našo pomoč.
Uspešni pa niso le mladiči mestnih živali.
Učinke ukrepov zaradi covida
je čutiti tudi v največjih divjinah sveta.
MASAI MARA VEČ KOT 300 TISOČ OBISKOVALCEV LETNO
Ena od velikih mačk zdaj lažje ščiti svoje mladiče.
Gepard.
Najhitrejši sesalec na svetu.
Imajo pa eno slabost.
Zaradi vitkejše postave nimajo surove moči drugih plenilcev,
kot so levi in hijene.
Gepardu z veseljem izmaknejo plen,
pa tudi mladiča ubijejo brez zadržkov.
Gepardi se nočejo izpostavljati.
A ker ima dva mladiča,
mora mama vsaka dva ali tri dni na lov.
Med lovom
sta njena šestmesečna mladiča skrita v visoki travi.
Ko ujame plen, je v precepu.
Od njiju je oddaljena več sto metrov,
truplo pa je preveliko, da bi ga vlekla.
Če ga pusti, tvega, da ji ga ukradejo mrhovinarji.
Njena rešitev je mehek, žvrgoleč klic…
…da se ji mladiča pridružita.
Biti mora previdna.
Če pokliče preglasno ali prepogosto,
bo sovražnike opozorila na njena nemočna mladiča.
In v tem trenutku
je gepard najtežje slišan.
Leto pred zaprtjem javnega življenja
je bil lov na geparde visoko na seznamu
turistov v Masai Mari.
Množica, ki je obkrožila mater s plenom, je problem.
Veliko vrveža je. Vozila vozijo gor in dol.
RAZISKOVALEC GEPARDOV
Vodiči govorijo po radiu, ljudje se pogovarjajo.
Direndaj je zadušil klice
matere, ki je klicala mladiča.
Ves ta hrup
prikrije naravne znake, na katere se gepardi zanašajo za preživetje.
Prisiljena je klicati in tvega pozornost tekmecev.
Toda letos…
tej materi ljudje ne povzročajo motenj.
Po samo nekaj klicih po prazni savani…
…jo mladiča slišita…
in se pridružita materi.
Matere pokličejo manjkrat.
Enkrat ali dvakrat in mladiči se takoj odzovejo.
Raziskovalci opažajo,
da brez navzočnosti ljudi preživi več gepardovih mladičev.
Pred covidom je preživel eden od treh mladičev.
Zadnje čase pa opažamo,
da več mladičev doseže starost treh mesecev,
kar nam vliva optimizem,
da bo tokrat preživelo več mladičev,
kar pomeni več gepardov.
V Afriki je ostalo samo še okoli sedem tisoč odraslih gepardov…
zato je vsak mladič dragocen.
Medtem ko je leto za nas še vedno zahtevno…
NARODNI PARK BWINDI UGANDA
…čedalje več ogroženih živali
uživa v boljših možnostih za preživetje.
Ker je bilo v letu 2020 manj motečih dejavnikov,
so gorske gorile
rodile dvakrat več mladičev.
Na angleški južni obali…
DORSET ANGLIJA
…so se pojavili številni morski konjički. Toliko jih nismo videli že vsaj deset let.
Morska trava, ki je njihov dom, si je opomogla od škode zaradi čolnov.
LAIKIPIA KENIJA
V Keniji pa letos zaradi rogov niso ubili še nobenega nosoroga.
Prvič od leta 1999.
Od zaprtja javnega življenja je minilo že eno leto.
12 MESECEV
V tem letu smo številni našli uteho v naravi.
In narava se je v tem letu zelo spremenila.
Letne emisije ogljikovega dioksida so se na globalni ravni
znižale za več kot šest odstotkov,
kar je največji doslej izmerjen padec.
Tudi pod Zemljinim površjem so se zgodile presenetljive spremembe.
Tresljaji zaradi potovanj in industrije so se prepolovili
in to je bilo najmirnejše obdobje pod zemljo v zgodovini.
Toda učinki zaprtja ne bodo trajali večno.
Do kakšnih spoznanj smo prišli in kaj lahko storimo,
da najdemo načine za boljše sobivanje z naravo?
V Indiji nekateri že izkoriščajo priložnost
za bolj harmonično življenje,
skupaj z zelo mogočnimi, vendar ogroženimi živalmi.
ASAM – INDIJA 36 MILIJONOV PREBIVALCEV
Odrasel azijski slon
potrebuje 150 kilogramov hrane na dan.
A ker jim je ostalo le pet odstotkov naravnega okolja,
večino njihovega gozdnega domovanja pa so zamenjale kmetije…
sloni tu pogosto plenijo pridelke, da preživijo.
Kmetje poskušajo braniti svoja polja,
a še vedno redno izgubijo polovico riževega pridelka, od katerega so odvisni.
Vso noč
jih skušamo pregnati v gozd.
Toda vrnejo se...
BAŠKAR BARA
In spet moramo znova.
V nevarnosti pa niso le kmetije.
Sloni hrano iščejo tudi po vaseh
in poteptali so že ljudi.
V državi
je v teh konfliktih vsako leto
ubitih okoli 400 ljudi in sto slonov.
Toda ena skupnost preizkuša nov pristop,
da bi rešila težavo.
Delavci, ki so se zaradi zaprtja iz mesta vrnili v vas,
lahko nudijo dodatno pomoč
za projekt, ki ga vodi lokalno združenje za ohranitev.
Med zaprtjem smo dobili priložnost...
NARAVOVARSTVENICA
...da ustvarimo plantažo za divje slone.
Ob robu gozda so zasadili varovalni pas
hitro rastočega divjega riža in trave za slone.
Pomagat je prišla vsa skupnost, ki šteje več kot 500 ljudi.
NARAVOVARSTVENIK
V samo nekaj mesecih
so preobrazili skoraj 1,6 kvadratnih kilometrov svoje zemlje.
Namesto da slone odganjajo,
zanje uprizarjajo ceremonije dobrodošlice.
Pridelki so pripravljeni za žetev.
Toda ali bodo sloni jedli travo, posajeno zanje…
…ali bodo napadli kmečka polja?
Ko se ljudje vračajo domov…
se ob robu gozda nekaj premika.
Sloni eden po eden prihajajo iz zavetja dreves.
Matere.
Mladiči.
Celotna družina 26-ih lačnih slonov.
Kako daleč bodo šli?
Ostajajo blizu roba gozda
in jejo samo pridelke, posajene zanje.
Prej smo jih odganjali.
Zdaj pa so se stvari spremenile.
Dober občutek je, srečni smo.
Žetev se nadaljuje,
sloni pa nikoli ne zatavajo na kmečka polja
ali v vas.
Če imamo radi slone,
bodo imeli tudi oni radi nas.
Varovalni pas rastlin
je dolgoročna rešitev
dolgo trajajočega konflikta…
Sosednje vasi
se z lokalnimi naravovarstveniki že dogovarjajo o enakem sodelovanju.
Ko se ozremo na minulo leto…
ki je bilo za mnoge med nami zelo težko…
Česa smo se naučili, da zagotovimo prihodnost naravnemu svetu…
pa tudi našemu?
Razmisliti moramo, kako bomo sobivali.
Zavedati se moramo, da svoj prostor lahko delimo z divjimi živalmi.
Ko se bo vse normaliziralo, ne smemo spet početi istih stvari.
Presenetljiva hitrost in raznolik odziv narave…
sta pokazala, da celo majhne spremembe v našem življenju…
lahko povzročijo bistveno spremembo v življenju divjih živali po svetu.
Vsako poletje bi lahko prišlo do manjših zaustavitev.
Zaprtje plaž ponoči. Ni treba, da jih čez dan.
Zelo majhne spremembe, ki jih lahko storijo ljudje,
da poskrbijo za uspešno sobivanje med ljudmi in divjimi živalmi.
Če prosimo za počasnejšo plovbo
in združujemo ladijski promet, lahko pride do manjšega vpliva
ter zaščite podvodne zvočne kulise in kitov.
Pripravljamo poročila organom parkov,
ki so namenjena spodbujanju dobrega vedenja turistov in turističnih vodičev,
kar bo zagotovilo preživetje teh živali.
To izjemno leto, ko se je Zemlja spremenila,
nam ni pokazalo le tega, da lahko pomagamo živalim uspevati,
a če se tako odločimo,
lahko spremenimo tudi zdravje planeta za vse.
Vem, da je skrajni čas,
da še na tako majhen način prispevamo k zmanjšanju onesnaženja.
In ne le, da nismo ločeni od naravnega sveta…
Ugotovili smo, da so naša življenja povezana
na globoke in presenetljive načine.
Če naj v prihodnosti uspevamo,
je zdaj ključen trenutek,
da poiščemo načine, da si planet delimo
z vsemi drugimi bitji, ki so z nami na Zemlji.
Prevedla Lidija P. Černi